AfriForum Jeug eis dat Wessels-verslag verwerp word | Maroela Media
AfriForum Jeug sê hy het hierop besluit nadat dit duidelik geword het dat die verslag nie aan die bepalings van die Wet op Gelykheid voldoen nie en tot onbillike diskriminerende en stereotiperende gevolgtrekkings kom.
Maree sê artikels 10 en 12 van die Wet op Gelykheid bepaal dat niemand inligting mag publiseer wat redelikerwys vertolk kan word dat dit: krenkend of skadelik is; haat teen enige spesifieke groepering bevorder; of met die bedoeling geskied om onbillik te diskrimineer teen 'n groep persone op grond van hulle ras of taal nie.
Maree sê volgens inligting wat reeds deur die media versprei is, is dit duidelik dat hierdie verslag teen wit mense in die algemeen en Afrikaners in die besonder diskrimineer deurdat hulle as die "oorsprong van die probleem" op die NWU se Potchefstroomkampus uitgebeeld word.
Klik hier om die prokureursbrief te lees.
Die onafhanklikheid van Wessels se sg. "taakspan" en dus die wettigheid en geloofwaardigheid van die verslag is in elk geval lank voor die bekendmaking daarvan deur sy giftige uitlatings en vooroordeel teenoor die Afrikaanse gemeenskap tot niet gemaak.
Dit was g'n taakspan nie; eintlik 'n Trojaanse perd wat die Puk-kampus binnegedroing het – met 'n ANC-kader in die saal.
Uitstekende optrede.Dankie Afriforum Jeug, jul het ruggraat.
AfriForm, AfriForum Jeug, Solidariteit en alle ander wat so vinnig op Leon Wessels afspring: OPPAS – DIT GAAN VREESLIK BOEMERANG.
Daar is die van ons wat dertig-veertig jaar in die PUK-omgewing werk en weet wat aangaan. Onderdruk die Wesselsverslag, en dan baie mense verplig wees om die hele kan wurms oop te gooi.